Մանկական պատկերասրահ (Սամարա)

Սամարայի «Մանկական  պատկերասրահը» գտնվում է Կույբիշևի փողոցի 139 հասցեում, վաճառական Իվան Անդրեևիչ Տե-Կլոդտի հին առանձնատանը, որը համարվում է  19-րդ դարի ճարտարապետության դաշնային նշանակության հուշարձան։ Երկար տարիներ անց առաջին անգամ շենքը վերանորոգվել է 1990-1995 թվականներին։ Մի քանի տարի անց Նովոկրեշչենովների հարևան դաստակերտում նույնպես կարողացան ունենալ ստեղծագործական արվեստանոցներ։


== Պատմություն ==
Պատկերասրահը բացվել է 1990 թվականին, հիմնադիր-տնօրենն է ՌԴ մշակույթի վաստակավոր գործիչ Նինա Վասիլևնա Իվելևան։ Մանկական պատկերասրահը ստեղծվել է հատուկ մանուկ հադիսատեսների և մանուկ նկարիչների համար։  Սակայն մանկական ստեղծագործությունների հետ մեկտեղ Մանկական պատկերասրահում ցուցադրվում են պրոֆեսիոնալ նկարիչների, ուսանողների, գեղարվեստական ուսումնարանների և բուհերի շրջանավարտների նկարները, անցկացվում են ավանդական-ազգային, մշակութային արվեստների և արհեստների ցուցահանդեսներ, տարբեր կրթական զարգացման նախագծեր։ Պատկերասրահում կազմակերպվել են տասնյակ միջազգային ցուցահանդեսներ և ֆեստիվալներ, իր ֆոնդերում պահում է ավելի քան 17000 մանկական նկարներ Ռուսաստանից, Ամերիկայից, Անգլիայից, Ճապոնիայից, Գերմանիայից, Բուլղարիայից, Հարավսլավիայից, Բրազիլիայից և այլ երկրներից։
2002 թվականին «Մանկական պատկերասրահում» սկսվեց «Կլոդտի առանձնատան բացառիկ տիկնիկի» պատմությունը (ՌԴ մշակույթի վաստակավոր գործիչ Օլգա Բականովայի արվեստանոց)։ Այդ ժամանակից ի վեր լույս են տեսել 8 հավաքածուներ՝ «Բուրգունդյան նորաձևության փառատոնը», «Եվրոպական վերածնունդ կոստյումում», «Բարոկկո», «Ռոկոկո», «Ամպիրը և բիդերմայերը», «Էկլեկտիկան և մոդեռնը», «Վենետիկյան փառատոն» և «XVI-XVII դարերի մինչպետրովյան դարաշրջանի ռուսական ազվականության կոստյումը»։
Արդեն ավանդական դարձած  «Կլոդտի առանձնատան բացառիկ տիկնիկները» ցուցահանդեսները այցելուներին ոչ միայն ծանոթացնում էին դարաշրջանի հավաստի  վերարտադրություններին կոստյումի մեջ, այլև հավաքածուի շուրջը ստեղծում էին ճարտարապետական, պատմական և մշակութային միջավայր։ Վերջին տարիներին պատմական կոստյումային տիկնիկը ցուցադրվել էր Սամարայի մարզի 11 քաղաքներում, Կազանում, Մոսկվայում, 2009 թվականին` Վենետիկում` Museo di Palazzo Mocenigo պատմական կոստյումների թանգարանում։
Վերջին տարիների առավել վառ և հետաքրքիր ցուցահանդեսային նախագծերից են, «Փոքրիկ արքայազնը», «Պատերազմի և հաղթանակի խորհրդանիշերը», «Երկրի պատմությունը երեխաների ստեղծագործություններում», «Ամանօրյա հեքիաթներ» (2010 թ.), «Անհավատալին ակնհայտ», «Գեղեցիկ կնոջ դիմանկարը» (2011), «Շիտակ» արվեստի ցուցահանդեսը, «Ռուսոյի և Փիրոսմանիի կողքին», «Այլ աշխարհներ» (2012)։

Մանկական պատկերասրահի կոլեկտիվի կողմից ստեղծվել են երկու բարձրաքանդակների հավաքածուներ` «Հին աշխարհ» և «Միջնադար», կույր, կարճատես և խուլ երեխաների համար «Սամարան երեխաների համար։ Մենք տարբեր ենք մենք հավասար ենք» քաղաքային ծրագրի շրջանակներում։ Յուրաքանչյուր բարձրաքանդակ ուղեկցվում է աուդիո մեկնաբանությամբ, որը բացահայտում է նրա մշակութաբանական նկարագիրը։
Ներկայումս պատկերասրահն իրենից ներկայացնում է չորս տարբեր թանգարանների ամբողջություն (մանկական ստեղծագործության թանգարան, XIX-րդ դարի վերջի և  XX դարի սկզբի ճարտարապետական հուշարձաններիև կենցաղայի մշակույթի թանգարան, դեկորատիվ կիրառական արվեստի թանգարան, պուրակ-թանգարան), որոնց կից գործում են մանկական կերպարվեստի զարգացման արվեստանոցներ։
Արվեստանոցները աշխատում են երեխաների գեղագիտական զարգացման ուղղությամբ, ակադեմիական գեղագիտության, նկարչության և կոմպոզիցիայի, ճարտարապետության և դիզայնի, կերամիկայի և խեցեգործության, ազգագրության և համաշխարհային արվեստի պատմության միջոցով։  
Պատկերասրահն ավանդաբար անցկացնում է տարբեր տոնակատարություններ և փառատոներ թանգարանի տարածքում և քաղաքի տարբեր հրապարակներում, տիկնիկային թատրոնների փառատոն «Ճամփորդություն ամանորյա աշտարակի վրա», «Օդային վիշապի տոն», «Ծաղիկների տոն», առանձնատան այգու շատրվանների ամենամյա բացումը և այլն։


== Ծանոթագրություններ ==


== Արտաքին հղումներ ==
Музей "Детская картинная галерея"
http://chgal.ssu.samara.ru/ Archived 2013-01-24 at the Wayback Machine.
Особняк Ивана Клодта Archived 2016-03-31 at the Wayback Machine.. Сайт «Прогулки по Самаре»
Детская картинная галерея. Samru.ru
Георгий Портнов. Детская картинная галерея Самары представила выставку «Военная слава России» «Волга Ньюс»
Андрей Рымарь. Музеефицируй это!(չաշխատող հղում) газета «Волжская коммуна»